CELEX: 31983D0597
Language: el
Date: 1983-11-25 00:00:00
Title: 83/597/ΕΟΚ: Απόφαση της Επιτροπής της 25ης Νοεμβρίου 1983 που τροποποιεί το παράρτημα της απόφασης της Επιτροπής της 26ης Μαΐου 1983 περί εγκρίσεως της παρατάσεως των προγραμμάτων δυνάμει του κανονισμού (ΕΟΚ) αριθ. 355/77 του Συμβουλίου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31983D0597

83/597/ΕΟΚ: Απόφαση της Επιτροπής της 25ης Νοεμβρίου 1983 που τροποποιεί το παράρτημα της απόφασης της Επιτροπής της 26ης Μαΐου 1983 περί εγκρίσεως της παρατάσεως των προγραμμάτων δυνάμει του κανονισμού (ΕΟΚ) αριθ. 355/77 του Συμβουλίου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 347 της 09/12/1983 σ. 0051 - 0051

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 25ης Νοεμβρίου 1983  που τροποποιεί το παράρτημα της απόφασης της Επιτροπής της 26ης Μαΐου 1983 περί εγκρίσεως της παρατάσεως των προγραμμάτων δυνάμει του κανονισμού (ΕΟΚ) αριθ. 355/77 του Συμβουλίου  (Το κείμενο στην ιταλική γλώσσα είναι το μόνο αυθεντικό)  (83/597/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των όρων μεταποίησης και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3164/82 (2), και ιδίως το άρθρο 5,  Εκτιμώντας:  ότι το άρθρο 16 παράγραφος 1 του κανονισμού (ΕΟΚ) αριθ. 355/77, όπως τροποποιήθηκε από το άρθρο 1 παράγραφος 1 του κανονισμού (ΕΟΚ) αριθ. 3073/82 (3), παρέτεινε, μέχρι τις 31 Δεκεμβρίου 1984, τη διάρκεια της εφαρμογής της κοινής δράσης που καθιέρωσε ο κανονισμός (ΕΟΚ) αριθ. 355/77·  ότι η διάρκεια ισχύος των προγραμμάτων δυνάμει του κανονισμού (ΕΟΚ) αριθ. 355/77, τα οποία απαριθμούνται στο παράρτημα της απόφασης 83/286/ΕΟΚ της Επιτροπής της 26ης Μαΐου 1983 (4) και έχουν εγκριθεί από την Επιτροπή, περιορίζεται για το διάστημα που λήγει στις 31 Δεκεμβρίου 1982·  ότι η απόφαση 83/286/ΕΟΚ ενέκρινε την αίτηση των κρατών μελών για παράταση της διάρκειας των προγραμμάτων που απαριθμούνται στο παράρτημα της εν λόγω απόφασης·  ότι η κυβέρνηση της Ιταλικής Δημοκρατίας κοινοποίησε, επίσης, τροποποίηση του προγράμματός της για την αλιεία, που προβλέπει την παράτασή του για το διάστημα που προαναφέρθηκε, με στόχο να θέσει σε εφαρμογή την κοινή δράση·  ότι η έγκριση της παρατάσεως αυτών των προγραμμάτων, λαμβανομένων υπόψη των προηγουμένων, δεν επηρεάζει τις αποφάσεις που πρέπει να ληφθούν δυνάμει του άρθρου 14 του κανονισμού (ΕΟΚ) αριθ. 355/77 σχετικά με την κοινοτική χρηματοδότηση των σχεδίων του αναφερόμενου τομέα·  ότι η έγκριση της παρατάσεως των προγραμμάτων πρέπει να περιορίζεται στις αιτήσεις που αναφέρονται στο άρθρο 24 παράγραφος 4 του κανονισμού (ΕΟΚ) αριθ. 355/77·  ότι η συνολική διάρκεια που προκύπτει από την παράταση αυτού του προγράμματος είναι δυνατό να θεωρηθεί σύμφωνα με τους στόχους και τη διάρκεια της εφαρμογής των προγραμμάτων που αναφέρονται στο άρθρο 3 παράγραφος 1 στοιχείο ζ) του κανονισμού (ΕΟΚ) αριθ. 355/77·  ότι είναι σκόπιμο να συμπεριληφθεί το εν λόγω πρόγραμμα στον κατάλογο που προβλέπεται στο παράρτημα της απόφασης 83/286/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με την κοινή γνώμη της Μόνιμης Επιτροπής Γεωργικών Διαρθρώσεων και της Μόνιμης Επιτροπής Διαρθρώσεων της Αλιείας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο παράρτημα της απόφασης 83/286/ΕΟΚ, ο τίτλος «Ιταλία» συμπληρώνεται ως ακολούθως, με την προσθήκη του ακόλουθου προγράμματος:  1.2 //   //   // Πρόγραμμα   // Απόφαση με την οποία η Επιτροπή  ενέκρινε το πρόγραμμα   //   //   // Προϊόντα αλιείας  // 80/1211/ΕΟΚ της 10. 12. 1980  //   //  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 25 Νοεμβρίου 1983.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 332 της 27. 11. 1982, σ. 1.  (3) ΕΕ αριθ. L 325 της 20. 11. 1982, σ. 1.  (4) ΕΕ αριθ. L 155 της 14. 6. 1983, σ. 12.